


Glavna uprava za komunikaciju
Objava slobodnog radnog mjesta glavnog savjetnika – Europski centar za demokratsku otpornost (razred AD 14)
(članak 29. stavak 2. Pravilnika o osoblju)

O nama
Glavna uprava za komunikaciju (GU COMM) je komunikacijska služba Europske komisije pod nadležnošću predsjednice. Promičemo i podupiremo političke prioritete Komisije te pomažemo približiti Europu njezinim građanima. GU COMM čine služba glasnogovornika, predstavništva Komisije u državama članicama i četiri uprave. Ta glavna uprava sada preuzima vodeću ulogu u koordinaciji novoosnovanog Europskog centra za demokratsku otpornost.

[bookmark: _Hlk124491912]Opis radnog mjesta
Radno mjesto glavnog savjetnika u Europskom centru za demokratsku otpornost pri GU-u COMM koji će savjetovati glavnog direktora u pitanjima vođenja, koordinacije i daljnjeg razvoja novoosnovanog Centra. To uključuje vođenje tajništva u kojem radi osoblje iz GU-a COMM, a na raspolaganju su i časnici za vezu iz drugih službi. Podrazumijeva i koordinaciju projekata Centra u bliskoj suradnji s državama članicama sudionicama. Od vas će se očekivati da blisko surađujete sa službama Komisije, drugim institucijama i tijelima EU-a, prvenstveno s Europskom službom za vanjsko djelovanje, državama članicama, zemljama kandidatkinjama i civilnim društvom. Pružat ćete savjete i koordinirati interakciju s velikim brojem dionika, posebno iz civilnog društva, i skupinama za strateško promišljanje. To radno mjesto na visokoj razini jedinstvena je prilika za aktivno sudjelovanje u razvoju i uspješnoj provedbi nove inicijative.

Traženi profil (kriteriji za odabir)
Osobne kvalitete (20 %)

· sposobnost uspostave dobrih međuljudskih odnosa, vještine komunikacije, umrežavanja i pregovaranja radi izgradnje odnosa povjerenja u Komisiji, s državama članicama i s vanjskim partnerima te radi zastupanja Glavne uprave i Centra za demokratsku otpornost na visokoj razini,
· velika fleksibilnost i agilnost radi brze reakcije na promjenjive potrebe u okviru složenih organizacijskih struktura, 
· izvrsna sposobnost koordiniranja i uspješne provedbe složenih projekata s više dionika uz proaktivan pristup i poduzetnički način razmišljanja,
· samostalnost, proaktivnost i spremnost na timski rad,
· kvalitetan rad u dinamičnoj i složenoj sredini, među ostalim u izravnoj suradnji s višim rukovodećim razinama i političkim vodstvom.

Stručne vještine i iskustvo (40 %)

· [bookmark: _Hlk222920563]izvrsne konceptualne i analitičke vještine u kombinaciji sa sposobnošću razvoja strategije te određivanja prioriteta i ciljeva, 
· izvrsno znanje ili iskustvo u području zaštite integriteta informacija,  
· temeljito poznavanje izazova i prijetnji s kojima se suočavaju demokracije u EU-u te holističkih pristupa njihovu svladavanju, od suzbijanja inozemnog manipuliranja informacijama i upletanja te dezinformiranja do jačanja demokratske otpornosti,
· iskustvo u osmišljavanju i provedbi mogućnosti odgovora, uključujući poboljšanje uvida u situaciju i otpornosti društva,
· vrlo dobre vještine i bogato iskustvo u području suradnje s dionicima na europskoj razini, 
· dobro poznavanje i/ili iskustvo s administrativnim praksama i postupcima, planiranjem i financijskim upravljanjem.

Savjetodavne vještine (40 %) 

· sposobnost savjetovanja i sudjelovanja u strateškoj koordinaciji međusektorskih pitanja u području demokratske otpornosti, posebno kao doprinos uvidu u situaciju i osmišljavanju mogućnosti odgovora u cilju očuvanja integriteta informacijskog prostora, 
· pružanje strateških savjeta višem rukovodstvu u skladu s opisom radnog mjesta, 
· sposobnost kombiniranja političkih i komunikacijskih savjeta o važnim i složenim pitanjima,
· savjetovanje glavnog direktora i višeg rukovodstva o razvoju i provedbi komunikacijskih strategija i strategija informiranja koje uključuju velik broj dionika. 

Uvjeti za sudjelovanje
U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:
· Državljanstvo: kandidati moraju biti državljani jedne od država članica Europske unije.
· Diploma sveučilišnog studija: kandidati moraju imati:
—	diplomom potvrđen stupanj obrazovanja koji odgovara završenom sveučilišnom studiju koji traje najmanje četiri godine,
—	ili diplomom potvrđen stupanj obrazovanja koji odgovara završenom sveučilišnom studiju koji traje najmanje tri godine, uz odgovarajuće radno iskustvo od najmanje godinu dana (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku).
U obzir se uzimaju samo diplome stečene u državi članici EU-a ili
diplome koje je nadležno tijelo države članice proglasilo istovrijednima. 
 

· Radno iskustvo: kandidati moraju imati najmanje 15 godina radnog iskustva[footnoteRef:2] stečenog nakon završetka studija na razini za koju su osposobljeni tijekom prethodno spomenutog obrazovanja.  [2:  	Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Radno iskustvo stečeno radom u nepunom radnom vremenu uračunava se razmjerno, na temelju potvrđenog postotka rada u punom radnom vremenu. Rodiljni/roditeljski/posvojiteljski dopust uzima se u obzir ako je obuhvaćen ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.] 

· Savjetodavno iskustvo: najmanje pet godina radnog iskustva stečenog nakon završetka studija mora biti stečeno na radnome mjestu savjetnika visoke razine[footnoteRef:3]. [3:  Za sve godine rukovoditeljskog iskustva kandidati u životopisu moraju jasno navesti: 1. naziv radnog mjesta i dužnosti koje su obavljali; 2. konkretno područje rada te razinu u organizaciji (broj hijerarhijskih razina iznad i ispod svoje razine); 3. linije odgovornosti za svako radno mjesto.
] 


· Jezici: kandidati moraju temeljito poznavati jedan službeni jezik EU-a[footnoteRef:4], a zadovoljavajuće još jedan službeni jezik EU-a. Zadovoljavajuće znanje tog drugog službenog jezika EU-a provjerit će komisije za odabir tijekom razgovora za posao, među ostalim tako što taj razgovor mogu (djelomično) voditi na tom drugom jeziku. [4:  	http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=ENhttps://eur-lex.europa.eu/legal-content/HR/TXT/?uri=CELEX%3A01958R0001-20130701 ] 

· Dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju [footnoteRef:5]). [5:  	https://eur-lex.europa.eu/legal-content/HR/TXT/?uri=CELEX%3A01962R0031-20140701 ] 

Odabir i imenovanje
Odabir i imenovanje provodit će se u skladu s postupcima Europske komisije za odabir i zapošljavanje (vidjeti Dokument o politici zapošljavanja viših dužnosnika[footnoteRef:6]). [6:  	https://commission.europa.eu/publications/documents-senior-management-selection-procedures_en (samo na engleskom jeziku)
] 

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, koje može pozvati na razgovor. U svakom trenutku postupka od kandidata se može zatražiti da dostave dokumente kojima potkrepljuju svoje izjave u prijavi. Kandidati koji te dokumente ne dostave u predviđenom roku mogu biti isključeni iz postupka odabira.
Na temelju tih razgovora komisija za predodabir donosi zaključke i predlaže kandidate za razgovor s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na razgovor.
Kandidati koje Komisijin savjetodavni odbor za imenovanja odabere za razgovor pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata razgovora i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za zapošljavanje.
Razgovore s tim kandidatima vode nadležni članovi Europske komisije.
Nakon tih razgovora Europska komisija donosi odluku o imenovanju.
Odabrani kandidat mora imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih je prikladan za to radno mjesto te biti fizički sposoban za obavljanje dužnosti.
Odabrani kandidat treba imati ili moći dobiti valjano uvjerenje o sigurnosnoj provjeri koje je izdalo sigurnosno tijelo njegove matične države. Uvjerenje o sigurnosnoj provjeri upravna je odluka koja se izdaje nakon sigurnosne provjere koju provodi nadležno nacionalno sigurnosno tijelo u skladu s primjenjivim nacionalnim sigurnosnim zakonima i drugim propisima i koja omogućuje pristup klasificiranim podacima određene razine. (Postupak izdavanja uvjerenja o sigurnosnoj provjeri može se pokrenuti isključivo na zahtjev poslodavca, a ne kandidata.)
Dok država članica ne izda uvjerenje o sigurnosnoj provjeri i dok se ne dovrši postupak sigurnosne provjere na temelju propisanog informativnog sastanka Uprave za sigurnost Europske komisije, kandidat neće smjeti pristupati klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višim niti prisustvovati sastancima na kojima se o njima raspravlja.
Jednake mogućnosti
U skladu s člankom 1.d Pravilnika o osoblju Europska komisija nastoji ostvariti strateški cilj rodne ravnopravnosti na svim razinama upravljanja do kraja tekućeg mandata. Provodi politiku jednakih mogućnosti te potiče prijave koje pridonose većoj raznolikosti, rodnoj ravnopravnosti i općoj geografskoj ravnoteži.
Uvjeti zapošljavanja
Plaća i uvjeti zapošljavanja utvrđeni su u Pravilniku o osoblju. 
Odabrani kandidat bit će zaposlen kao dužnosnik u razredu AD 14 i svrstan u stupanj 1 ili 2 tog razreda ovisno o trajanju prethodnog radnog iskustva. 
Napominjemo da u skladu s Pravilnikom o osoblju odabrani kandidat mora zadovoljiti na probnom radu u trajanju od devet mjeseci.
Mjesto rada je Bruxelles, u Belgiji.
Nepristranost i izjava o mogućem sukobu interesa
Kandidati su dužni potpisati izjavu kojom se obvezuju da će djelovati neovisno i u javnom interesu te da će prijaviti sve interese koji bi mogli dovesti u pitanje njihovu neovisnost.
Važna obavijest za kandidate
Podsjećamo na to da komisije za odabir rade u tajnosti. Kandidati ne smiju ni izravno ni neizravno kontaktirati s članovima komisija niti to smiju činiti treće osobe u njihovo ime. Sve upite treba uputiti tajništvu odgovarajuće komisije.
Zaštita osobnih podataka
Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća[footnoteRef:7]. To se osobito odnosi na povjerljivost i sigurnost tih podataka. [7:  	Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).] 



Postupak prijave
Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.
Zainteresirani kandidati moraju se prijaviti putem sljedeće poveznice, a potom slijediti upute za različite faze postupka: 
https://ec.europa.eu/dgs/human-resources/seniormanagementvacancies/
Kandidati moraju imati valjanu e-adresu koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.
Kako bi dovršili postupak prijave, kandidati moraju učitati svoj životopis u PDF formatu (po mogućnosti Europass[footnoteRef:8]) i motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku EU-a. [8:  	Upute za izradu životopisa Europass mogu se pronaći na: https://europa.eu/europass/hr/create-europass-cv ] 

U interesu je kandidata da prijava bude točna, temeljita i istinita.

Nakon podnošenja elektroničke prijave kandidati će dobiti e-poruku s potvrdom da je njihova prijava registrirana. Ako kandidati ne dobiju e-poruku s potvrdom o prijavi, to znači da njihova prijava nije registrirana.
Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.
Prijave poslane e-poštom neće se prihvaćati. Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu:  
HR-MANAGEMENT-ONLINE@ec.europa.eu
Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave neće se prihvaćati.

Rok za prijavu 
Rok za prijavu istječe 10. 4. 2026. u 12 sati (podne) prema srednjoeuropskom vremenu i nakon toga prijava više nije moguća.

